b'\n_START_ARTICLE_\nArgumentas i\xc5\xa1 senumo\n_START_PARAGRAPH_\nSenumo argumentas (lot. argumentum ad antiquitatem), dar \xc5\xbeinomas, kaip tradicijos argumentas, yra login\xc4\x97 argumentacijos klaida, kai ka\xc5\xbekuris teiginys laikomas teisingu, nes jis tokiu buvo laikomas ilg\xc4\x85 laik\xc4\x85. Taip pat da\xc5\xbenai pasitaiko variacija, kai sakoma, kad ka\xc5\xbekas yra gerai, nes \xe2\x80\x9evisada (ilg\xc4\x85 laik\xc4\x85) taip buvo\xe2\x80\x9c._NEWLINE_Senumo argumentas yra paplit\xc4\x99s turb\xc5\xabt visose gyvenimo srityse.\n_START_SECTION_\nLogika\n_START_PARAGRAPH_\nTai yra klaida, kadangi id\xc4\x97jos senumas neturi jokio loginio ry\xc5\xa1io su jos teisingumu ar klaidingumu. Ta\xc4\x8diau kasdieniniame gyvenime senumo argumentu kartais galima pasiremti. Sena id\xc4\x97ja, kurios teisingumas buvo daug kart\xc5\xb3 kvestionuotas, tikrintas ir nepaneigtas, turi daugiau \xc5\xa1ans\xc5\xb3 b\xc5\xabti teisinga, nei nauja ir dar gerai nepatikrinta id\xc4\x97ja. Reikia atkreipti d\xc4\x97mes\xc4\xaf, kad id\xc4\x97jos gyvavimo laikotarpis \xc4\x8dia turi tik tiek reik\xc5\xa1m\xc4\x97s, kiek labai per t\xc4\x85 laik\xc4\x85 ji buvo tikrinta.'